
Cod ymddygiad ar gyfer rhieni a gofalwyr

**Sylwer:** Pan rydym yn cyfeirio at 'rhieni' rydym yn golygu rhieni a gofalwyr yn gynhwysol. Mae'r term 'plant' neu 'blentyn' yn disgrifio unrhyw berson o dan 18 oed.

# Fel rhiant i blentyn sy'n cymryd rhan yn ein clwb neu weithgarwch, hoffem i chi wneud y canlynol:


**Yr hanfodion**

* gwneud yn siŵr bod gan eich plentyn y cit priodol ar gyfer y sesiwn a digon o fwyd a diod
* ceisio gwneud yn siŵr bod eich plentyn yn cyrraedd y sesiynau a’r amser ac yn cael ei gasglu ohonynt yn brydlon
* rhoi gwybod i ni os byddwch yn hwyr neu os bydd eich plentyn yn mynd adref gyda rhywun arall
* llenwi pob ffurflen ganiatâd, cyswllt a meddygol a rhoi gwybod i ni ar unwaith os bydd unrhyw beth yn newid
* gwneud yn siŵr bod eich plentyn yn gwisgo unrhyw git gwarchodol rydym yn ei roi iddo
* cynnal perthynas dda gyda hyfforddwr neu arweinydd eich plentyn a sgwrsio cymaint ag y gallwch chi ag ef am ddatblygiad eich plentyn
* siarad gyda ni os oes gennych chi unrhyw bryderon am unrhyw ran o ymwneud eich plentyn – rydyn ni eisiau clywed gennych chi

**Ymddygiad**

* ceisio dysgu am gamp eich plentyn a beth mae’n ei olygu iddo
* rhoi amser i siarad gyda’ch plentyn am beth rydych chi eich dau eisiau ei gyflawni drwy chwaraeon
* cofio bod plant yn cael ystod eang o fanteision o gymryd rhan mewn chwaraeon, fel gwneud ffrindiau, cael ymarfer corff a datblygu sgiliau. Nid dim ond ennill a cholli yw’r ffocws
* gwrando pan fydd eich plentyn yn dweud nad yw eisiau gwneud rhywbeth
* ymddwyn yn bositif ar y llinell ochr – gweiddi anogaeth, dweud "Da iawn" a rhoi gwybod i'ch plant eich bod yn falch o'r hyn maen nhw'n ei wneud
* meddwl am sut mae'r ffordd rydych chi'n ymateb ac yn ymddwyn yn effeithio nid yn unig ar eich plentyn chi, ond ar blant eraill hefyd
* arwain drwy esiampl pan ddaw'n fater o ymddygiad positif ar y llinell ochr; neu adael i rieni eraill gael eu harwain gennych chi, yn ogystal â gennym ni
* derbyn barn y swyddog heb fynd ar y cae chwarae o gwbl
* defnyddio'r cyfryngau cymdeithasol yn gyfrifol wrth siarad am yr hyn sy'n digwydd yn ein clwb, drwy ymddwyn yn yr un ffordd ar-lein ag y byddech chi wyneb yn wyneb
* siarad gyda’ch plentyn am foesau da a chwarae’n deg
* annog eich plentyn i chwarae gan gadw at y rheolau
* sicrhau bod eich plentyn yn deall ei god ymddygiad

**Fel rhiant, rydym yn deall bod gennych hawl i’r canlynol:**

* cael sicrwydd bod eich plentyn yn ddiogel bob amser tra mae gyda ni
* gweld unrhyw rai o'n polisïau a'n gweithdrefnau ni ar unrhyw adeg
* gwybod pwy yw'r swyddog lles sy'n gyfrifol am eich plentyn a chael ei fanylion cyswllt
* cymryd rhan a chyfrannu tuag at benderfyniadau yn y clwb neu’r gweithgaredd
* gwybod pa hyfforddiant a chymwysterau sydd gan ein staff
* cael gwybod am broblemau neu bryderon sy'n ymwneud â'ch plentyn
* gwybod beth sy'n digwydd os oes damwain neu anaf, cael gwybod os caiff eich plentyn anaf a gweld y cofnodion am unrhyw ddamweiniau
* gofyn am eich caniatâd ar gyfer unrhyw beth y tu hwnt i gwmpas ein ffurflen ganiatâd gychwynnol, fel caniatâd i fynd ar dripiau neu ffotograffiaeth
* bod unrhyw bryderon sydd gennych am unrhyw agwedd ar les eich plentyn yn cael sylw ac ymateb

Rydym yn disgwyl i bob rhiant ddilyn yr ymddygiadau a'r ceisiadau a nodir yn y cod hwn. Os bydd unrhyw riant yn ymddwyn mewn ffordd sy'n mynd yn groes i unrhyw un o'r pwyntiau a nodir uchod, byddwn yn mynd i'r afael â'r broblem ar unwaith gyda’r rhiant ac yn ceisio datrys y mater.

Gall pryderon parhaus a thorri rheolau arwain at ofyn i rieni beidio â mynychu gemau os yw eu presenoldeb yn creu risg i les a mwynhad y cyfranogwyr ifanc.

**Gall problemau parhaus a thorri rheolau'r cod hwn yn gyson olygu y bydd rhaid i ni, yn anffodus, ofyn i’ch plentyn adael y gweithgaredd, y digwyddiad neu'r clwb yn barhaol. Mae hyn yn rhywbeth nad ydym byth eisiau ei wneud.**

C:\Users\mmortici\Downloads\NSPCC_Crayon_DottedLine_Medium.pngC:\Users\mmortici\Downloads\NSPCC_Crayon_DottedLine_Medium.pngC:\Users\mmortici\Downloads\NSPCC_Crayon_DottedLine_Medium.png

|  |  |
| --- | --- |
| **Llofnod y rhiant:** |  |
| **Enw mewn prif lythrennau:** |  |
| **Dyddiad:** |  |

C:\Users\mmortici\Downloads\NSPCC_Crayon_DottedLine_Medium.png